Guido miseratione diuina Episcopus, Dux Lingonensis,  Par Franciæ, vniuersis Christi fidelibus præsentes litteras inspecturis  audituris, salutem in eo qui est omnium vera salus. Cordi nobis est,  zelo ferimur præcipuo fidelium corda ad laudes  præconia inuiolatæ, integræ, ac sacratissimæ Dei genitricis Virginis Mariæ, quæ salutis nostræ extitit exordium, quantum possumus intenta reddere  deuota, vt suos semper misericordes oculos ad nos piè conuertat,  immarcessibilem ac pretiosissimum fructum suum æternum Dominum nostrum Iesum Christum nobis post hoc exilium gloriosè ostendat. Cùm igitur consulta, sancta  salubri deuotione ductus,  tota mente intentus ad ea, quæ salutis sunt, dilectus nobis in Christo Magister Ioannes de Cussigny in Iure Canonico Licentiatus,  Prior de Braigniaco, ad honorem  laudem sacratissimæ Virginis Mariæ hanc deuotissimam orationem Alma Redemptoris mater, cum versiculo Post partum,  Collecta, Gratiam tuam, subiuncto Psalmo, De profundis, versu Requiem,  oratione Fidelium, pro commemoratione fidelium defunctorum, pro quibus exorare sancta  salubris est cogitatio, in Monasterio sancti Ioannis Reomaensis, Ordinis sancti Benedicti, nostræ Lingonensis Diœcesis, dietim finitis Vesperis alta voce per Religiosos eiusdem Monasterij pro sua suorúmque desideranda salute canendam fundauerit,  manu larga de bonis sibi à Deo illorum largitore collatis dotauerit, cupientes vt oratio prædicta cum Psalmis, Versiculis,  Collectis prætactis, ad laudem ipsius piissimæ Virginis cæli Reginæ deuotè canatur,  ad illam audiendam supplici corde fideles conueniant, vtque Christi fideles ipsi gratia lauds impendendi præfatæ Virgini illuc tunc affluant, quo ex hoc ibidem cælestis gratiæ dono vberiùs sese refertos conspexerint. De omnipotentis Dei misericordia, ac beatorum Petri  Pauli Apostolorum eius, Mammetisque Patroni nostri precibus  meritis in Domino confisi, omnibus  singulis vtriusque sexus Christi fidelibus verè pœnitentibus  confessis, qui in præfato Monasterio interfuerint,  intenta mente sæpè dictam orationem cum Psalmo, Versiculis,  Collectis prædictis audierint, orationémque Dominicam, vnà cum salutatione Angelica pro intentione prædicti fundatoris deuotè dixerint, quoties id fecerint, toties quadraginta dies de iniunctis sibi pœnitentiis, vel quæ meritò iniungi deberent, in Domino misericorditer relaxamus; aliorum quadraginta dierum Indulgentiarum per Reuerendissimum in Christo Patrem Dominum Cardinalem  Episcopum Eduensem, pro præmissis factæ concessioni consensum nostrum præbentes pariter  assensum, præsentibus perpetuis temporibus duraturis. Datum in Castro nostro de Musseio sub sigillo Cameræ nostræ, die vicesima-quarta mensis Ianuarij, anno Domini millesimo quadringentesimo sexagesimo-tertio.